DUBROVAČKI VJESNIK

Jahtu Cassiopeia usidrenu na samo 15 metara od plaže ispod Oboda u Konavlima slikao je čitatelj Dubrovačkog vjesnika , ogorčen postupkom posade koja je plažu opkolila i sa dva konopa.Prema Zakonu, u vodenom prostoru pored plaže jahte i brodice moraju ploviti na udaljenosti većoj od 50 m od ograde uređene plaže odnosno 150 m od obale prirodne plaže.- Kao da je plaža njihova, pa joj nitko drugi ne može pristupiti?!, ogorčeno piše čitatelj te se pita hoće li Lučka kapetanija reagirati.Jahta Cassiopeia duga je 34-metara, tjedni najam košta 750 tisuća kuna i u vlasništvu je Mađara koji se bavi charterom.Upravo je s tom luksuznom jahtom u Dubrovnik prije tri dana stigla Iva Majoli sa kćeri Mijom kako bi proslavila svoj 38 rođendan. Jahtu je iznajmila Ruskinja, navodno prijateljica Ivinog dečka Boba Todorevića.Luksuzna jahta prima deset putnika uz šest članova posude, a gosti se mogu provozati na dva skutera, kajaku, banani, a mogu zaroniti i mini podmornicom.Ostaje tek za vidjeti hoće li Lučka kapetanija reagirati na očito kršenje Zakona ili je bogatima sve dopušteno?